procesaur/Wiki.mk huggingface dataset:
Џим Кери

Џејмс Јуџин „Џим“ Кери (анг: ''James Eugene "Jim" Carrey'') (роден 17 јануари 1962) — канадски глумец и комедијант. Добитник е на 2 награди златни глобуси, а исто така е и номиниран во 4 прилики. Кери почнува да се занимава со комедија во 1979 година, настапувајќи во клубот Yuk Yuk's во Торонто. Откако станува познат во 1981, почнува да работи во The Comedy Store во Лос Ангелес, каде е приметен од комедијантот Родни Дангерфилд кој веднаш го вработува како отворач на неговото шоу. Кери подолго време бил заинтересиран за улоги во филмови и телевизиски настапи, со што се запознава и станува добар пријател со Дејмон Вејанс. Дејмон му нуди улога во шоуто ''In Living Colour'', во кое Џим глуми неколку различни ликови за време на сезоната од 1990 година.
Здобивајќи се со мали успеси од нискобуџетни филмови, Џим Кери ја добива улогата на Ace Ventura во истоимениот филм ''Ace Ventura: Pet Detective'', кој својата премиера ја има Февруари, 1994 година. Иако филмот ќе биде изложен на разни и измешани критички мислења, истиот ќе заработи 72 милиони долари, само на домашниот пазар. Филмот си заработи и продолжение, ''Ace Ventura: When Nature Calls'' (1995). Улоги од висок профил следеа за Кери откако презеде улоги како Stanley Ipkiss во филмот ''The Mask'' (1994) за којшто се здобива со златен глобус номиниран како најдобар глумец во Комедија или Мјузикал, и како улогата Lloyd Christmas во филмот ''Dumb and Dumber'' (1994).
Измеѓу 1996 и 1999 година, Џим Кери продолжува да нижи успеси откако ќе ги добие водечките улоги во неколку високопопуларни филмови, вклучувајќи ги и: The Cable Guy (1996), Liar
Liar (1997), во кои беше номиниран за наградата златен глобус и во критичките филмови The Truman Show и Man On The Moon, во 1998 и 1999 година. Кери си заработува ја заработува наградата златен глобус и за двата филмови.
По добивањето на двете награди, Кери продолжува и понатаму со улогите во комедии, вклучувајќи ги и How To Grinch Christmas (2000) каде ја добива главната улога, Bruce Almighty (2003)каде ја толкува улогата на несреќен ТВ водител Bruce Nolan, Lemony Snicket's A Series of Unfortunate Events (2004), Fun with Dick and Jane (2005), Yes Man (2008), и A Christmas Carol (2009). Кери, исто така, се согласува и на посериозни улоги, како Joel Barish во Eternal Sunshine of the Spotless Mind (2004) заедно со Kate Winslet и Kirsten Dunst, што му донесе уште една номинација за наградата златен глобус, и Steven Jay Russell во I Love You Phillip Morris (2009) заедно со Ewan McGregor.
7 јануари (родени)

1502, Григориј XIII — римски папа.
1624, Гварино Гварини — италијански архитект.
1768, Жозеф Бонапарт — крал на Неапол и Шпанија.
1800, Милард Филмор — 13. претседател на САД.
1846, Теодосиј Гологанов — скопски митрополит.
1856, Стојан Михајловски — бугарски писател.
1862, Иван Георгов — бугарски педагог, научник, филозоф.
1916, Орце Николов — народен херој на Македонија.
1923, Иван Мазов — македонски писател.
1931, Бахрудин Ченгиќ — босански и југословенски режисер.
1942, Божин Павловски — македонски писател.
1948, Ичиро Мизуки — јапонски пејач.
1953, Дитер Хенес — германски фудбалер.
1956, Дејвид Карузо — американски глумец.
1956, Никола Никиќ — српски фудбалер и тренер.
1960, Славица Ѓукиќ — југословенска и австриска ракометарка.
1962, Александар Дугин — руски филозоф и политиколог.
1942, Николас Кејџ — американски глумец.
1968, Георги Господинов — бугарски писател.
1979, Кристоф Жено — француски борач.
1973, Никола Тодоров — министер за образование и здравство на Македонија.
1980, Давид Аројо — шпански велосипедист.
1983, Матео Таљариол — италијански мечувалец.
1985, Луис Хамилтон — англиски возач на Формула 1.
1989, Џон Дегенколб — германски велосипедист.
1991, Еден Азар — белгиски фудбалер.
1993, Јан Облак — словенечки фудбалер.
1994, Егзон Бејтулаи — македонски фудбалер.
1995, Јулија Путинцева — казахстанска тенисерка.
1999, Карлос Аугусто — бразилски фудбалер.
2000, Антоан Семењо — англиско-гански фудбалер.
Исусова молитва

Исусовата молитва или Молитвата на срцето — во православието, е молитва-обраќање кон Исуса Христа, Син Божји и вистинскиот Бог по молба за помилување (простување на гревови, ослободување од пеколот и пресметување кон светците).
9 јануари (родени)

1554, Григориј XV — римски папа.
1856, Антон Ашкерц — словенечки поет, претставник на реализмот во словенечката книжевност.
1856, Стеван Мокрањац — српски композитор.
1890, Карел Чапек — чешки писател и изумител на поимот „робот“.
1908, Симон де Бовоар — француска писателка и филозоф.
1913, Ричард Никсон — претседател на САД.
1914, Иван Точко — македонски писател и новинар.
1941, Џоан Бејз — американска пејачка и активист.
1942, Рампо Левков - Левката — народен херој на Македонија.
1943, Скот Вокер — американски музичар.
1950, Дејвид Џохансен — американски пејач, член на рок-групата Њујорк долс (''New York Dolls'').
1951, М. Л. Кар — американски кошаркар.
1954, Мирза Делибашиќ — босански и југословенски кошаркар.
1967, Клаудио Каниџа — аргентински фудбалер.
1973, Шон Пол — јамајски рапер.
1978, Џенаро Гатузо — италијански фудбалер.
1981, Емануеле Села — италијански велосипедист.
1985, Максим Белков — руски велосипедист.
1985, Хуанфран — шпански фудбалер.
1990, Тодор Скримов — бугарски одбојкар.
1995, Доминик Ливаковиќ — хрватски фудбалски голман.
1997, Вања Маринковиќ — српски кошаркар.
2000, Лука Шаманиќ — хрватски кошаркар.
2001, Родриго — бразилски фудбалер.
2001, Ерик Гарсија — шпански фудбалер.
The Cure

The Cure се англиска рок група основана во Кроли, Сасекс во 1976. Групата поминала низ неколку промени на составот. Единствениот постојан член е фронтменот, гитарист и главен текстописец Роберт Смит, познат по неговата бушава и долга коса, бледо лице и размачкан кармин.
Бела Србија

Бела Србија или Бојка е назив за територијата во источна Германија, помеѓу реките Лаба и Зале, денес позната како Лужица. Во периодот на доцната Антика и раниот Среден век Бојка ја населувале словенски племиња наречени Бели Срби. Источно од Бела Србија се протегала Бела Хрватска.
Историските извори бележат дека дел од Белите Срби, воден од ''Непознатиот кнез'', се иселил од Бојка на Балканот во 7 век за време на владеењето на византискиот цар Ираклиј I. Првично се населиле во Тесалија, а подоцна во Рашка, Босна, Захумје, Дукља и басенот на Неретва (Херцеговина). Подоцна, на овие територии се развила средновековната српска држава која во 14 век прераснала во царство.
Денес термините „''Бела Србија''“ и „''Бојка''“ не се во активна употреба. Наспроти тоа се користат називите: ''Лужица'' (глж. ''Łužica'', длж. ''Łužyca'', пол. ''Łużyce'', чеш. ''Lužice'') или Сорбија (''Serbja''). Дури и словенското население кое ја населува областа себеси се именува како ''Serby''. Поврзаноста на овој словенски народ со современите Срби е нејасна. Во современата наука тие се именуваат како Лужички Срби (наспрема ''Срби''), Сорби или Лужичани, а се класифицираат како западнословенски народ (наспрема јужнословенските Срби).Од друга страна се претпоставува дека правите Бели Срби, т.е. оној дел од нив кој останал во Бела Србија бил асимилиран кон Полјаците или Германците.
Аргумент кој ја поддржува тезата за роднинската врска на балканските со Лужичките Срби е тоа што за разлика од македонските, мизиските и тракиските Словени, кои на Балканот доаѓаат преку Карпатите, српските и хрватските словени доаѓаат од насока север - најверојатно од Галиција или од Бојка.
Гаутама Буда

Буда (буквално „разбуден“, од санскрит "budh" - се будам, будење) се нарекува човек кој до ослободување дошол преку самсара.
Сидарта Гаутама Буда е мудрец од Индија и живеел во Северна Индија во текот на 6 век п.н.е., но се прославил во Кина. Татко му, Судходана, бил владетел на царството на Шакиите (во денешен Непал, во тоа време територија на Индија). Мајка му била царицата Маја. Според традициите на тогашното време, принцот се оженил многу млад, на 16 години за една прекрасна и млада принцеза на име Јашодхара. Младиот принц живеел во својот дворец, разполагајќи со сите удобства. Но истовремено, соочувајќи се со реалноста во тогашно време, со неизбежната смрт и страданието на своето население, тој решил дека е потребно да се пронајде решение. И затоа, на возраст од 29 години, тој го напуштил своето царство, барајќи решение и излез од ваквата состојба на народот. Една вечер, седејќи под едно дрво (познато како Бодхи или дрвото Бо, „Дрвото на Мудроста”), на брегот на реката Неранџара при Бодхгаја, на 35-годишна возраст, Готама постигнал Просветление, со кое станал познат како Буда „Просветлениот”. Буда го презел учењето за реинкарнација од Ведите, а за Бог ништо не кажувал. Тој сметал дека патот на Хинду е премногу тежок, и советувал поумерени подвизи.
„Целта на животот е целосен мир, нирвана.
Според Буда, главното учење е:
- ''За да има радост мора да има болка. Само откажување од задоволствата води во целосен мир;''
На почетокот ,будизмот бил сфаќан само како обична филозофија, но преминала во религија. Слично е и со останатите филозофи од Кина, Конфуциј и Лао Це, како и индиските мудреци и богови. Народот по повеќе векови започнал да ги обожува овие мудреци, да им се моли, да им прави кипови и слично. Во текот на 45 години од своето работење и проповедање, Буда ги учел на сите класи, мажи и жени, цареви и селани, трговци и просјаци, светци и крадци – без да прави и најмала разлика помеѓу нив. Тој не ги признавал различностите по социјалната состојба или според класата на народот, и патот, кој тој го проповедал, бил отворен за сите луѓе, кои се биле способни да го разберат и следат. Буда починал на осумдесетгодишна возраст, во градот Кушинара во Индија.
1 Буда во уметноста и во популарната култура
* „Безбожна јапонска приказна“ — песна на македонскиот писател Славко Јаневски од 1967 година.
Историски роман

Романите се делат и според содржината: авантуристички, криминалистички (детективски), историски, семеен, љубовен, општествен и други. Историски роман е оној роман кој обработува историски теми (војни, владеење, порази, крунисување) и опишува историски личности.Во овие романи темите се земени од историјата, но исказите на ликовите може да се променат.
10 јануари (родени)

1883, Алексеј Толстој — руски и советски писател.
1897, Методија Шаторов - Шарло — македонски комунист и национален деец.
1902, Добрица Цесариќ — хрватски поет.
1909, Павле Савиќ — српски физичар и хемичар.
1913, Густав Хусак — последниот социјалистички претседател на Чехословачка.
1924, Макс Роуч — американски џез-музичар.
1931, Јован Зизјулас — грчки теолог и Митрополит Пергамски на Вселенската патријаршија.
1935, Леонид Кравчук — украински политичар.
1945, Род Стјуарт — англиски пејач.
1948, Никола Плеќаш — хрватски и југословенски кошаркар.
1948, Доналд Фејген — американски рок-музичар.
1949, Џорџ Формен — американски боксер.
1950, Вецко Домазетовски — македонски есеист, критичар и книжевен теоретичар.
1959, Курт Кирквуд — американски рок-музичар.
1959, Маурицјо Сари — италијански фудбалски тренер.
1963, Франческо Панета — италијански атлетичар.
1973, Феликс Тринидад — порторикански боксер.
1978, Иво Ивановски — министер за информатичко општество и администрација на Македонија.
1987, Цезар Сиело — бразилски пливач.
1991, Гонсало Перес де Варгас — шпански ракометен голман.
1992, Шиме Врсаљко — хрватски фудбалер.
1994, Фејт Кипјегон — кениска атлетичарка.
1999, Мејсон Маунт — англиски фудбалер.
1999, Јусуф Фофана — француски фудбалер.
Вашингтон

Вашингтон (анг: ''Washington, D.C.'') — главен град на Соединетите Американски Држави. Името го добил по првиот Претседател на Соединетите Американски Држави. Се наоѓа во Федералниот округ Колумбија (''District of Columbia'' односно „''D.C.''“), специјална област која не е сојузна држава. Градот и округот се наоѓаат на бреговите на реката Потомак и граничат со државите Вирџинија (на југозапад) и Мериленд (на север, исток и југ). Градот е испланиран и изграден кон крајот на XVIII век за да служи како главен град на државата, а федералниот округ е основан за да го одвојува главниот град од државите. Од 1800 година, Вашингтон e дом на сите три гранки на Владата на САД: Конгресот, Претседателот и Врховниот Суд. Градот исто така е дом и на Светската банка, Меѓународниот монетарен фонд и Организацијата на американските држави. Бидејќи е дом на Претседателот и е значаен за политиката на САД, во градот многу групи одржуваат демонстрации и протести, најчесто во националниот парк, голем парк со многу споменици и музеи. Многуте споменици го прават Вашингтон популарно туристичко место.
Градот го добил името по Џорџ Вашингтон, првиот претседател на САД.
Енеада

:''Оваа статија е поврзана со египетската митологија. Видете Енеади, неоплатонско дело на Плотин или Ајнеида, латински еп од Вергилиј (македонско издание од „Култура“).''
Енеада (грчки Ἐννεάς, значи „деветтемина“) се состои од група на девет божества, кои најчесто се појавуваат во контекст на египетската митологија. Старите народи го сметале групирањето во девет божества како многу важно.
Древните Египќани имале повеќе Енеади. Текстовите од пирамидите спомнуваат Голема Енеада, Мала Енеада, Двојна Енеада, повеќекратни Енеади, па дури и Седум Енеади. Некои фараони воспоставиле Енеади во кои се вклучиле и самите себе; таков е примерот со Сет I во неговиот храм во Ридисија (Redesiyah) каде што се обожувала Енеада, која комбинирала шест важни божества и три обоготворени негови форми.
1 Голема Енеада
Најважна од египетските Енеади е тн. Голема Енеада (наречена уште и Енеада од Хелиополис); во која се вклучени Атум, првиот бог, неговите деца Шу и Тефнут и нивните потомци Геб, Нут, Озирис, Изида, Сет и Нефтида.
Потеклото на оваа група останува нејасно. Теориите до средината на 19 век постулираа дека свештениците од градот Хелиополис ја воспоставиле оваа Енеада со цел нивниот локален сончев бог Ра да се издигне над другите божества како што е на пример Озирис. Сепак, повеќето египтолози се сомневаат во тоа. Но речиси е сигурно дека Големата Енеада најпрво се појавува за време на опаѓањето на култот кон Ра, во текот на шестата династија, па по нејзиното воведување култот набргу остварил голем препород.
2 Митот за создавањето
Од почетните води претставени од Нун, се појавилo ритче. Врз него седнал Атум, кој се самозачнал себеси. Седејќи сам и досадувајќи се, тој почнал да мастурбира - некои сметаат оти митот потврдува дека тој извел акт на автофелацио (или според други стории) плукнал, создавајќи го воздухот Шу и влагата Тефнут кои потоа ги создале земјата Геб и небото Нут. Нут и Геб ги создале децата; Озирис, Изида, Сет и Нефтида.
3 Наводи
ca:Llista de personatges de la mitologia egípcia#E
Б

Буквата Б (кирилица: , глаголица: ) е втората буква во старата кирилица и во денешните кирилски азбуки. Кирилската буква ''Б'' има иста вредност, име и значење со глаголската буква . Буквата се користи во сите кирилски азбуки, како на пример во македонската азбука, руската азбука, српската азбука, украинската азбука, белоруската азбука и монголската азбука. Според МФА, буквата има вредност ''/b/'' и нема бројчена вредност. Формата на буквата ''Б'' веројатно потекнува од грчката буква ''бета''. Во старословенскиот јазик оваа буква се нарекувала боукы или буки што во превод значи ''букви''.
1 Кодови
Код на знак, Големина, Децимална вредност, Хексидецимална вредност, Октална вредност, Бинарна вредност
Уникод, Голема, 1041, 0411, 002021, 0000010000010001
Мала, 1073, 0431, 002061, 0000010000110001
ISO 8859-5, Голема, 177, b1, 261, 0010110001
Мала, 209, d1, 321, 0011010001
KOI 8, Голема, 226, e2, 342, 0011100010
Мала, 194, c2, 302, 0011000010
Windows 1251, Голема, 193, c1, 301, 0011000001
Мала, 225, e1, 341, 0011100001
2 Поврзано
* Кирилица
* Глаголица
* Список на кирилични букви
Статуа на Зевс во Олимпија

Статуата на Зевс е едно од Седумте чуда на светот, посветена на врховниот бог на Старите Грци, во која чест се одржувале Олимписките игри, и која се наоѓала на самата планина Олимп по која и игрите го добиле називот свој. Олимп била важен религиозен центар на Древна Грција. Имено таму Зевс го победил Кронос. Во текот на 5 век пр.н.е. граѓаните на Олимп решиле да изградат храм на Зевс. Тој бил 64 метри на должина и 28 на ширина. Височината била 20 метри. Статуата на Зевс била поставена во дното на храмот. Според изворите таа била висока околу 12 метри и постоело некое предание дека доколку Зевс се крене би можел да го разруши таванот.
Задачата за изработка на Статуата на Зевс,му била доделена на атинскиот скулптур Фидиј. Со изградба на храмот, во наредните години храмот привлечел многу посетители и верници од целиот свет.
Оваа градба била изработена од дрво, кое било покриено со тенок слој од слонова коска, а облеката на Зевс била покриена со златни лисја. Во десната си рака Зевс држал златна статуа која била висока околу 5 метри на божицата на победата Нике.
Во 2 век п.н.е. изградената статуа била успешно реновирана а во 1 век п.н.е. римскиот цар Калигула пробал статуата да биде пренесена во Рим. Но оваа шанса на царот пропаднала кога скелињата кои ги поставиле неговите војници се срушиле.
Во 394 година од н.е. односно околу 800 години од нејзиното градење таа била пренесена во Цариград, метрополата на Византија. И покрај тоа што христијанството во тоа време доживувало голем подем како религија, статуата на Зевс никој не ни помислувал да ја разруши, поради нејзината професионална изработка. Кога Олимписките игри биле забранети во 391 година по наредба на царот Теодосиј II , како пагански обичај било наредено овој храм да биде затворен. Историчарите сметаат дека изгорела за време на пожар во дворецот на царот Теодосиј II во 492 година.
Статуата на Зевс е едниствената од седумте чуда која се наоѓала на европска почва.
Cypress Hill

Cypress Hill е латино-американска хип-хоп група од Саут Гејт (Калифорнија), веројатно најпозната по песнатите „How I Could Just Kill a Man“ и „Insane in the Brain“. Нивното постојано пропагирање за легализација на канабисот придонел за нивната популарност. Бендот прво бил наречен DVX, но името го смениле по заминувањето на Mellow Man Ace од групата во 1988. Важат за пионери на рапот од западното американско крајбрежје, факт кој го потврдува бројката од 18 милиони албуми продадени во светот.
1 Дискографија
* 1991: ''Cypress Hill''* 1993: ''Black Sunday''* 1995: ''III: Temples of Boom''* 1996: ''Unreleased and Revamped''* 1998: ''IV''* 1999: ''Los grandes éxitos en español''* 2000: ''Skull & Bones''* 2000: ''Live at the Fillmore''* 2001: ''Stoned Raiders''* 2002: ''Stash''* 2004: ''Till Death Do Us Part''* 2005: ''Greatest Hits From the Bong''* 2010: ''Rise Up''* 2018: ''Elephants on Acid''* 2022: ''Back in Black''
Јас знам кој ме уби

''Јас знам кој ме уби'' (|I Know Who Killed Me) е трилер – хорор филм од 2007 година. Во главната двојна улога настапува Линдзи Лохан. Филмот својата премиера ја доживеа на 27 јули, 2007 година.
CentOS

CentOS е слободна Линукс дистрибуција заснована на Red Hat-овиот комерцијален продукт: Red Hat Enterprise Linux (RHEL). Овој проект се стреми да биде 100% бинарно компитабилен со оригиналниот производ, во однос на главното издание и надградувањата. Дополнителни софтверски архиви содржат понови верзии на такви пакети, како и друг слободен софтвер во форма на RPM пакети. CentOS е кратенка за Community ENTerprise Operating System.
1 Структура
RHEL е главно составен од бесплатен и слободен софтвер, но употребливата, бинарна форма (како на CD-ROM или DVD-ROM) е достапна само за претплатените корисници. Според лиценцата, Red Hat го издава целиот изворен код на производот под условите на GNU General Public License и други лиценци. CentOS развивачите го користат тој изворен код за да го направат конечниот производ кој е многу случен на RHEL и е слободен за преземање и користење, но не е одржуван од Red Hat. Постојат и други дистрибуции изведени од изворниот код на RHEL, но немаат поддршка од заедницата како CentOS.
CentOS го користи софтверот yum за ажурирање на системот, но постои и можност за користење на up2date. Двете алатки се користат за преземање и инсталирање на дополнителни пакети и нивни зависни пакети, и да преземат и постават повремени и специјални (сигурносни) надоградби од складиштата на .
2 Претходни верзии
* Првата верзија на CentOS, CentOS 3 build4-rc0, била издадена на крајот на 2003 година. CentOS 3.1 била издадена на 19 март, 2004 .
* CentOS 2, заснован на верзија 2.1 на Red Hat Enterprise Linux, бил издаден на 14 мај, 2004 .
* CentOS 4.0, базира на Red Hat Enterprise Linux верзија 4, бил издаден за i386 архитектурата и за IA-64 архитектурата на 1 март, 2005..
* CentOS 5.0, заснован на Red Hat Enterprise Linux верзија 5, бил издаден на 12 април, 2007.
3 Архитектури
CentOS ги поддржува истите архитектури како и Red Hat Enterprise Linux:
* IA-32 (x86 архитектура, 32-bit)
* Intel Itanium архитектура (IA-64)
* x86-64 (AMD64 и Интеловиот EM64T)
* PowerPC/32 (Apple Macintosh и PowerMac на G3 или G4 PowerPC процесор) („бета“ поддршка)
Исто така, CentOS поддржува и две архитектури кои не се поддржани од RHEL:
* Alpha
* SPARC („бета“ поддршка)
Лак за коса (филм)

Лак за Коса (англиски: Hairspray) е мјузикл – комедија филм од 2007 год. Во главните улоги настапуваат Ники Блонски , Зак Ефрон, Мишел Фајфер, Џон Траволата, Кристофер Волкен, Квин Латифа, Аманда Бајнс. Филмот својата премиера ја доживеа на 20 јули 2007 година. Овој филм е адаптација на истоимениот филм од 1988 год.
Македонци кои освоиле медали на олимписки игри

Златни Медали:
# Благоја Видиниќ - Рим 1960 (Фудбал, голман)
# Шабан Трстена - Лос Анџелес 1984 (Борење)
Сребрени Медали:
# Благоја Видиниќ - Мелбурн 1956 (Фудбал, голман)
# Благоја Георгиевски - Монтреал 1976 (Кошарка)
# Реџеп Реџеповски - Лос Анџелес 1984 (Бокс)
# Шабан Трстена - Сеул 1988 (Борење)
# Стојна Вангеловска - Сеул 1988 (Кошарка)
# Дејан Георгиевски - Токио 2020 (Теквондо)
Бронзени Медали:
# Аце Русевски - Монтреал 1976 (Бокс)
# Шабан Сеиди - Москва 1980 (Борење)
# Шабан Сеиди - Лос Анџелес 1984 (Борење)
# Милко Ѓуровски - Лос Анџелес 1984 (Фудбал)
# Могамед Ибрагимов - Сиднеј 2000 (Борење)
Зодијак (филм)

Зодијак (|Zodiac) е трилер на Дејвид Финчер, чија премиера во САД беше на 2 март 2007 год. Филмот е прикажан според вистински настан за серискиот убиец во Сан Франциско, кој извршил 5 убиства за 12 години, во 60те и 70те години. Филмот е претставен на филмскиот фестивал во Кан во средината на 2007 година.
Клуб на великаните на Македонскиот Олимписки Комитет

Членувањето во "Клубот на великаните" на МОК претставува посебна чест за секој спортист и спортски работник во Македонија. Секој член на "Клубот на великаните" добива статуа, златен прстен и значка.
Во клубот на великаните на МОК досега се избрани:
1 1997
* Насе Насев (борење) и
* Благоја Георгиевски (кошарка).
2 1998
* Владимир Богоевски (одбојка),
* Нада Ицева (падобранство),
* Атина Бојаџи (маратонско пливање),
* Ристо Дарлев (борење),
* Александар Тасевски (одбојка) и
* Димитар Илиевски - Мурато (алпинизам), посмртно.
3 1999
* Шабан Сејди (борење) и
* Аце Русевски (бокс).
4 2000
* Благоје Видиниќ (фудбал) и
* Трајан Јовковски (кајак).
5 2001
* Лазар Лечиќ (кошарка) и
* Миле Спасовски (кајак).
6 2002
* Бранимир Јовановски (стрелање - параолимпиец) и
* Војче Синадиновски - посмртно.
7 2003
* Зоран Шоров (борење) и
* Реџеп Реџеповски (бокс).
8 2004
* Стојна Вангеловска и
* Ванчо Каранфилов.
9 2005
* Славко Матовски (основоположник на повеќе спортови во Македонија) и
* Дарко Панчев (фудбалска легенда, добитник на златна копачка на Европа и еден од најталентираните голгетери).
22 јануари (настани)

1506, Првиот контингент од 150 војници, кои имале за цел да го заштитуваат папата Јулиј II пристигнал во Рим. Овој датум официјално се смета за денот на основање на папската швајцарска гарда.
1727, Георг Фридрих Хендл се стекнува со британско државјанство.
1964, Кенет Дејвид Каунда стана прв претседател на Владата во Северна Родезија (Замбија).
1978, Првпат во историјата на космонаутиката, во вселенската орбита е остварена „операцијата снабдување“. По дводневно самостојно летање товарниот брод без екипаж „Прогрес - 1“ автоматски се спои со системот „Саљут - 6“ - „Сојуз - 27“. Ова летало однесе во вселената гориво за моторите, материјали за натамошно истражување, како и вода, воздух и храна за космонаутите.
1990, Делегатите од Македонија, Словенија и Хрватска го напушаат 14-тиот и последен Конгрес на СКЈ .
2001, Еден македонски полицаец е убиен, а тројца ранети во нападот на полициската станица во Теарце, во близина на Тетово.
24 јануари (настани)

41, Римскиот цар Калигула, познат по својата ексцентричност и суров деспотизам, е убиен од неговата незадоволна Преторијанска гарда.
1848, Започнува Калифорниската златна треска во Сакраменто.
1946, Со решение на Министерството за народна просвета на Македонија првата македонска граматика е одобрена за учебник во средните училишта. Нејзин автор беше професорот Круме Кепески.
1991, Во Скопје, во издание на НИП „Нова Македонија, излезе првиот број на независниот македонски неделник „Пулс“.
22 јануари (починале)

1919, Карл Ларсон — истакнат шведски битово-историски сликар.
1994, Тели Савалас — американски глумец.
1997, Ордан Петлески — македонски академски сликар.
2004, Руди Шелиго - словенечки писател и политичар.
2017, Јаки Либецајт — германски рок-тапанар, член на групата Кен (''Can'').
2021, Хенк Арон — американски бејзбол играч.
2022, Аки Рахимовски — македонско-хрватски пејач, член на рок- групата Парни ваљак.
2024, Џиџи Рива — италијански фудбалер.
2025, Коле Манев — македонски сликар.
23 јануари (настани)

1556, Најкатастрофалниот земјотрес во историјата се случил во густонаселената покраина Шенси во Кина, во кој се проценува дека загинале околу 830.000 луѓе. Огромниот број на жртви се должи на тоа што живееле во вештачки пештери („јаодунг“) ископани во растресита глина.
1793, Русија и Прусија си ја поделиле Полска.
1960, Батискафот на САД „Трст“ постигнал рекордна длабочина од 10.911 м во водите на Тихиот Океан.
1968, Морнарицата на ДНР Кореја го заробила американскиот шпионски брод „Пуебло“, тврдејќи дека навлегол во севернокорејските води. Случајот предизвика голема напнатост меѓу двете земји. ДНР Кореја подоцна го ослободила екипажот, а бродот и денес претставува туристичка атракција во Пјонгјанг.
1973, Претседателот на САД Ричард Никсон објавил дека е постигнат мировен договор за Виетнам.
1991, Конституирано е првото повеќепартиско еднодомно Собрание на Град Скопје, а за претседател бил избран Милан Талевски од ВМРО-ДПМНЕ.
2015, Салман бин Абдулазиз станува Крал на Саудиска Арабија по смртта на брат му Абдула.
27 јануари (настани)

1916, Во Берлин е формирана социјалистичка револуционерна организација „Сојуз на спартаковците“, на чие чело се наоѓаа Роза Луксембург и Карл Либкнехт.
1945, Црвената армија го ослободи Аушвиц, најголемиот и најстраотниот логор во Втората светска војна.
1995, Република Молдавија и Република Македонија воспоставиле дипломатски односи.
24 јануари (починале)

41, Калигула — римски цар.
1920, Амедео Модиљани — италијански сликар.
1929, Васил Главинов — еден од првите организатори на социјалистичките идеи и организатор на работничкото движење во Македонија, поборник за Балканска Федерација.
1965, Винстон Черчил — британски политичар, државник и писател.
2004, Леонидас — бразилски фудбалер.
2006, Марија Мирчов - Скаловска — македонска оперска и концертна пејачка.
2017, Буч Тракс — американски блуз-музичар.
2018, Марк Е. Смит — англиски рок-музичар, член на групата „Фол“.
23 јануари (починале)

1744, Џамбатиста Вико — италијански политички филозоф и реторичар.
1837, Џон Филд — ирски композитор од романтизмот.
1862, Димитрија Миладинов — македонски народен преродбеник, поет, учител, публицист и научник.
1931, Ана Павлова — руска балерина.
1939, Матијас Зинделар — австриски фудбалер.
1944, Едвард Мунк — норвешки експресионистички сликар.
1989, Салвадор Дали — шпански сликар.
1995, Вањо Хаџиев — повеќегодишен соработник на весникот „Нова Македонија“.
1980, Ернст Оцвирк — австриски фудбалер.
2000, Александар Христовски — македонски писател.
2021, Лари Кинг — американски телевизиски водител.
2022, Радован П. Цветковски — македонски писател.
25 јануари (починале)

844, Григориј IV — римски папа.
1756, Кристоф Томас Шефлер — германски фрескописец.
1824, Теодор Жерико — француски сликар и графичар.
1896, Фредерик Лејтон — англиски сликар.
1920, Амадео Модиљани — италијански сликар.
1987, Асим Ферхатовиќ — босански и југословенски фудбалер.
1987, Предраг Милосављевиќ — српски и југословенски сликар, дипломат и писател.
1990, Ава Гарднер — американска глумица.
2015, Демис Русос — грчки поп-пејач.
2017, Џон Херт — англиски глумец.
2019, Душан Макавеев — српски и југословенски филмски режисер.
2022, Вим Јансен — холандски фудбалер.
2025, Дражен Далипагиќ — српски и југословенски кошаркар.
22 јануари (родени)

1561, Френсис Бејкон — англиски филозоф, научник, есеист и државник, еден од основачите на современиот материјализам.
1788, Џорџ Гордон Бајрон — англиски поет од времето на романтизмот.
1875, Дејвид Грифит — американски филмски режисер.
1879, Франсис Пикабија — француски сликар.
1898, Сергеј Ејзенштајн — советски филмски режисер и теоретичар.
1907, Дикси Дин — англиски фудбалер.
1909, У Тант — бурмански дипломат и почесен граѓанин на Скопје.
1911, Бруно Крајски — австриски политичар.
1924, Мира Траиловиќ — српска театарска режисерка.
1924, Џеј Џеј Џонсон — американски џез-музичар.
1931, Сем Кук — американски соул-пејач.
1936, Предраг Живковиќ Тозовац — српски фолк-пејач.
1953, Џим Џармуш — американски филмски режисер.
1955, Рајко Жижиќ — српски и југословенски кошаркар.
1964, Најџел Бен — британски боксер.
1964, Стојко Вранковиќ — хрватски и југословенски кошаркар.
1977, Хидетоши Наката — јапонски фудбалер.
1987, Дмитриј Комбаров — руски фудбалер.
1987, Кирил Комбаров — руски фудбалер.
1988, Марсел Шмелцер — германски фудбалер.
1990, Артем Волвич — руски одбојкар.
2001, Страхиња Ераковиќ — српски фудбалер.
2007, Пау Кубарси — шпански фудбалер.
27 јануари (починале)

1814, Јохан Готлиб Фихте — германски идеалистички филозоф.
1901, Џузепе Верди — италијански композитор.
1919, Ендре Ади — унгарски поет.
1860, Јанош Бојаи — унгарски математичар.
1940, Исак Бабел — руски писател.
1972, Махалија Џексон — американска пејачка, позната како „кралица на госпелот“.
2006, Никица Калоѓера — хрватски композитор.
2009, Џон Апдајк — американски писател.
25 јануари (настани)

1533, Англискиот крал Хенри VIII се ожени со Ана Болејн, спротивно на ставот на папата кој не му дозволи развод од првата сопруга Катерина Арагонска.
1579, Во Утрехт побунетите покраини Холандија, Зеланд, Утрехт, Гелдерланд, Фризија, Гронинген и Оверајсел, поради пропаднатите обиди за смирување со шпанската управа, создадале Утрешки сојуз за борба против Шпанија.
1904, Излезе првиот број на белградскиот весник „Политика“.
1918, Со цел да згасне контрареволуционерната побуна создадена е Црвената армија.
1924, Во францускиот град Шамони почнаа првите Зимски олимписки игри.
1942, Втора светска војна: Тајланд им објави војна на Велика Британија и САД.
1955, Президиумот на Врховниот совет на СССР издаде указ за окончување на воената состојба меѓу СССР и Германија.
1971, Во Уганда е извршен воен удар, по што на чело на државата доаѓа Иди Амин.
1991, Македонското собрание ја усвојува Декларацијата за сувереност на Социјалистичка Република Македонија.
1996, Парламентарното собрание на Советот на Европа одлучи да ја прими Русија наспроти острите критики поради воената интервенција во Чеченија.
1996, Република Македонија и Белиз воспоставиле дипломатски односи.
Одрински Вилает

Одрински Вилает (традиц. нарекуван и Одринско) — еден од европските вилаети во Отоманското Царство чиј центар на таа територија бил градот Одрин (Едрене). Оваа територија се протегала од Црното Море до реката Места и од тогашната бугарско-турска граница до Мраморно и Егејското Море, но без Истанбул.
1 Потекло на поимот
Името потекнува од градот Одрин. Вилаетот понекогаш се нарекува и со кратенката ''Одрински'', но и со географското име ''Источна Тракија''.
2 Население
Вилаетот бил населен претежно од турско, грчко и бугарско население. Според Љубомир Милетиќ Одринскиот вилает, без Истанбулскиот вилает, во 1912 година имал околу 1,000,000 луѓе. Најмногубројно било турското население со околу 400 илјади жители, а Бугарите, Грците и другите националности биле околу 600 илјади луѓе, од кои 300 илјади зборувале на бугарски, а 200 илјади зборувале на грчки јазик. Од тие што зборувале бугарски, околу 176,000 биле припадници на Егзархијата, 96,000 Помаци, 25,000 припадници на Патријаршијата и 1,700 Униjати. По Балканските војни, христијанското население од Одринско било прогонето од страна на турските власти, и денес регионот е претежно населен со турско население.
Отомански статистички податоци за Одринскиот вилает и Истанбулскиот вилает од 1910
санџак, Турци, Грци, Бугари, други, вкупно
Одрин, 128,000, 113,500, 31,500, 14,700, 287,700
Кирк Килисе, 53,000, 77,000, 28,500, 1,150, 159,650
Родосто, 63,300, 36,000, 3,000, 21,800, 144,300
Такирдаг, 63,500, 56,000, 3,000, 21,800, 144,300
Галиполе, 31,500, 70,500, 2,000, 3,200, 107,200
Дедеагач, 45,300, 29,000, 17,000, 650, 91,630
Комотини, 185,000, 22,000, 23,500, 2,200, 234,700
Чаталџа, 18,000, 48,500, -, 2,340, 68,840
Истанбул, 450,000, 260,000, 6,000, 130,000, 846,000
вкупно%, 974,500, 676,600, 113,500, 176,040, 1,940,040
Статистички податоци на Патријаршијата од 1912
вкупно%, 836,500, 726,00, 114,000, 340,700, 2,017,800
3 Поврзано
* Одрински револуционерен округ
* Источна Тракија
26 јануари (починале)

1823, Едвард Џенер — пронаоѓач на вакцината против големи сипаници.
1864, Лео фон Кленце — германски неокласичен архитект.
1961, Сотир Ставридис — македонски хирург и уролог.
1990, Ава Гарднер — американска глумица.
1996, Јосиф Бродски — руски и американски поет.
2000, Дон Баџ — американски тенисер.
2020, Коби Брајант — американски кошаркар.
2024, Горан Петровиќ — српски писател, член на САНУ.
2025, Ѓорѓи Чепујноски — македонски економист и универзитетски професор.
2025, Костадин Икономов — македонски рок-музичар.
2026, Слај Данбар — јамајкански рок-музичар.
23 јануари (родени)

1783, Мари Анри Бејл (Стендал) — француски писател, основоположник на францускиот реализам.
1832, Едуар Мане — француски сликар, непосреден претходник на импресионистите.
1872, Јоже Плечник — словенечки архитект.
1878, Отон Жупанчич — словенечки поет.
1910, Џанго Рајнхард — француски гитарист.
1928, Жана Моро — француска глумица.
1940, Питер Фонда — американски глумец.
1943, Гери Бартон — американски џез-музичар.
1945, Тито Петковски — македонски политичар, претседател на Нова социјалдемократска партија.
1947, Владан Холец — српски и југословенски глумец.
1956, Лаза Ристовски — српски рок-музичар, член на групите Смак и Бијело дугме.
1962, Ненад Грачан — хрватски фудбалер и тренер.
1967, Наим Сулејманоглу — турски кревач на тегови.
1969, Никола Ристановски — македонски глумец.
1970, Аријан Комазец — хрватски кошаркар.
1982, Карол Бјелецки — полски ракометар.
1984, Арјен Робен — холандски фудбалер.
1996, Рубен Лофтус-Чик — англиски фудбалер.
2002, Јошко Гвардиол — хрватски фудбалер.
26 јануари (настани)

1531, Лисабон го погодил катастрофален земјотрес при што загинаале околу 30.000 луѓе.
1788, 736 затвореници од Англија пристигнале во Австралија, во Порт Џексон (денешен Сиднеј), и ја формирале првата европска колонија на новиот континент. Ден на Австралија.
1827, Перу прогласи независност.
1841, Прогласена британска сувереност над Хонгконг. По шест дена Кина била принудена да го отстапи на Велика Британија.
1905, Кај Преторија во Јужна Африка откриен е „Калинан“, најголемиот дијамант во светот, со вредност од 3.106 карати.
1934, Потпишана е германско-полска изјава за ненапаѓање и за мирно решавање на споровите. Со тоа Хитлер доби безбедност на исток и можеше да тргне во освојување на Подунавје. Излегувањето на Полска од францускиот блок значеше голема пукнатина на европскиот систем на колективна безбедност и успех на Хитлер.
1942, Втора светска војна: САД упатија први сили во Европа, во која во тоа време војна се водеше само на Источниот фронт и на подрачјето на Југославија. Трупите беа стационирани во Северна Ирска.
1946, Излезе од печат првата граматика на македонски јазик што ја напиша професорот Круме Кепески.
1950, Индија формално е прогласена за Република во рамките на Британскиот комонвелт.
1993, Вацлав Хавел е избран за прв претседател на Чешка.
1994, Романија стана прва поранешна членка на Варшавскиот пакт која со НАТО пактот потпиша Документ „Партнерство за мир“.
1994, Во Рим, Република Македонија е примена за полноправен член на Меѓународен фонд за земјоделски развој (ИФАД).
1996, Американскиот сенат го одобри договорот „Старт-2“ за намалување на бројот на американските и руските јадрени ракети.
2015, Алексис Ципрас од Коалицијата на радикалната левица (СИРИЗА) станува Премиер на Грција.
21 јануари (родени)

1277, Галеацо I Висконти — владетел на Милано.
1338, Шарл V Мудриот — француски крал.
1823, Имре Мадач — унгарски писател.
1829, Оскар II — крал на Шведска и Норвешка.
1881, Иван Рибар — југословенски политичар.
1901, Рикардо Самора — шпански фудбалер.
1905, Кристијан Диор — француски моден дизајнер.
1909, Тодор Скаловски — македонски композитор.
1922, Тели Савалас — американски глумец.
1923, Љутви Руси — македонски новинар.
1924, Бени Хил — англиски глумец.
1941, Пласидо Доминго — шпански оперски пејач.
1946, Мигел Рејна — шпански фудбалски голман.
1950, Били Оушн — британски пејач.
1956, Џина Дејвис — американска глумица.
1960, Садула Дураку — македонски политичар.
1960, Бајро Жупиќ — српски и југословенски фудбалер.
1963, Хаким Олајџувон — нигериско-американски кошаркар.
1963, Детлеф Шремф — германско-американски кошаркар.
1970, Ален Бокшиќ — хрватски фудбалер.
1975, Оливер Друлиќ — српски политичар.
1975, Ники Бат — англиски фудбалер.
1977, Фил Невил — англиски фудбалер.
1982, Лидија Размоска — македонска поетеса.
1984, Дејан Миловановиќ — српски фудбалер.
1985, Димитриј Соколов — руски кошаркар.
1985, Сергеј Гранкин — руски одбојкар.
1989, Матео Пелуки — италијански велосипедист.
1996, Марко Асенсио — шпански фудбалер.
1998, Борна Соса — хрватски фудбалер.
25 јануари (родени)

750, Лав IV Хазар — византиски цар.
1493, Максимилијан Сфорца — милански војвода.
1627, Роберт Бојл — ирски физичар и хемичар.
1736, Жозеф Луј Лагранж — италијански математичар и астроном.
1832, Иван Иванович Шишкин — руски сликар.
1843, Амандус Шварц — германски математичар.
1865, Елизабета Маврикиевна — руска кнегиња.
1874, Вилијам Сомерсет Мом — англиски писател.
1882, Вирџинија Вулф — англиска писателка и есеистка.
1899, Гвидо Тартаља — југословенски писател.
1894, Флоријан Реј — шпански режисер и глумец.
1927, Едуард Шеварнаѕе — советски и грузиски политичар, претседател на Грузија.
1931, Ефтим Манев — македонски поет и преведувач.
1933, Корасон Акино — претседателка на Филипини.
1938, Владимир Висоцки — советски пејач.
1938, Ета Џејмс — американска пејачка.
1942, Еузебио — португалски фудбалер.
1947, Тостао — бразилски фудбалер.
1953, Дражен Мужиниќ — хрватски и југословенски фудбалер.
1953, Методи Манев — македонски писател.
1958, Алесандро Барико — италијански писател.
1967, Давид Жинола — француски фудбалер.
1970, Џејсон Ли — американски глумец.
1975, Тим Монтгомери — американски атлетичар.
1977, Стефан Миленковиќ — српски виолинист.
1978, Денис Мењшов — руски велосипедист.
1981, Тоше Проески — македонски пејач.
1981, Алиша Кис — американска пејачка.
1983, Аксел Седрик Конан — фудбалер.
1984, Робињо — бразилски фудбалер.
1986, Крис О’Грејди — англиски фудбалер.
1987, Марија Кириленко — руска тенисерка.
1996, Адама Траоре — шпански фудбалер.
2001, Јован Манев — македонски фудбалер.
24 јануари (родени)

1444, Галеацо Марија Сфорца — војвода на Милано.
1712, Фридрих II Велики — крал на Прусија.
1752, Муцио Клементи — англиски композитор.
1776, Ернест Теодор Хофман — германски писател, композитор, цртач, судија и професор по музика.
1799, Пјер Огистен Карон де Бомарше — француски писател.
1915, Роберт Мадервел — американски сликар.
1915, Тони Мурена — италијанско-француски џез-музичар.
1922, Ава Гарднер — холивудска глумица.
1922, Блага Алексова — македонски археолог и академик.
1923, Владо Кристл — хрватски и германски сликар и филмски режисер.
1929, Иван Ивањи — српски писател.
1933, Асим Ферхатовиќ — босански и југословенски фудбалер.
1934, Станислав Гроховјак — полски поет.
1941, Нил Дајмонд — американски поп-рок-музичар.
1949, Џон Белуши — американски глумец.
1957, Влатко Стефановски — македонски рок-музичар, член на групата Леб и сол.
1961, Настасја Кински — германска глумица.
1967, Џон Мјанг — басист на американската прогресивна метал група „Dream Theater“.
1977, Андрија Гериќ — српски одбојкар.
1985, Миша Бартон — англиска глумица.
1987, Луис Суарес — уругвајски фудбалер.
1991, Родриго Коралес — шпански ракометен голман.
1994, Даниел Андре Танде — норвешки скокач со скии.
1998, Мартин Ерлиќ — хрватски фудбалер.
29 јануари (настани)

1573, Под водство на Матија Губец, во Хрватска избувна Селанската буна против неподносливите услови за живот што ги наметнаа австриските и унгарските феудалци. Тоа беше една од најголемите селански буни во Европа во тоа време. Востанието беше крваво задушено, а Матија Губец беше погубен во Загреб, на 15.02.1573 година. Хрватскиот писател Август Шеноа по тој повод го напиша романот „Селанска буна“.
1963, Францускиот претседател Шарл де Гол стави вето на приемот на Велика Британија во Европската економска заедница.
1973, Во Адис Абеба почна заседанието на Советот за безбедност на ООН, прво заседание на овој орган на ООН на африканскиот континент.
31 јануари (настани)

1945, Со решение број 581 на Президиумот на АСНОМ е основан Македонскиот народен театар. Првата драмска претстава ја прикажа на 3 април истата година. Тоа беше драмската претстава „Платон Кречет“ од советскиот драматург Александар Корнејчук, а во режија на Димитар Костаров.
1958, САД го лансираа во орбитата околу Земјата, својот прв вештачки сателит „Експлорер 1“.
1994, Швајцарската Конфедерација и Кнежевството Лихтенштајн воспоставиле дипломатски односи со Република Македонија.
1994, Во Скопје е основано Друштвото на македонско-турско пријателство и соработка.
12 јануари (настани)

1915, Претседателскиот дом на САД го отфрли предлогот жените да добијат право на глас.
1945, Втора светска војна: Во текот на жестоките борби на Ардените, Сојузничките сили тргнале во голема офанзива против Третиот Рајх. Брзо ја пробиле непријателската одбрана во длабочина од 150 километри, а на 3 февруари првите тенкови стасале до Кистрин и Франкфурт.
31 јануари (починале)

1632, Јост Бирги — швајцарски часовничар и математичар.
1933, Џон Голсфорди — англиски писател.
1948, Махатма Ганди — индиски национален водач.
1973, Рагнар Фриш — норвешки економист, добитник на Нобеловата награда во 1969 година.
1979, Грант Грин — американски џез-музичар.
2007, Мухамед Џамал Калифа — саудиски претприемач и зет на Осама Бин Ладен.
2015, Удо Латек — германски фудбалер и тренер.
28 јануари (настани)

1821, Прогласена е независноста на Перу, со што, сепак, не било дефинитивно завршено речиси 300-годишното колонијално владеење на Шпанија во таа латиноамериканска земја. Шпанија се обидувала уште три години да ја наметне својата власт во Перу.
1871, Франција капитулираше во војната со Прусија и го предаде Париз.
1878, Во Њу Хевн, САД пуштена е во употреба првата телефонска централа, по две години откако Александар Грејам Бел го патентираше телефонот.
1918, Владимир Илич Ленин, од името на Советот на народните комесари на Советска Русија, потпиша указ за формирање на Црвената армија.
1919, Воведување на грегоријанскиот календар во Македонија, согласно реформата во целото Кралство СХС. Црковниот останал јулијански.
1945, Во Скопје е отворена првата државна градинка во Македонија, за престој на деца од 4 до 7-годишна возраст, на кои им беа обезбедени храна и воспитување преку денот, додека нивните родители беа на работа.
1986, Две минути по полетувањето во вселената, американскиот вселенски брод „Челенџер“, експлодира над Кејп Канаверал и во парчиња се урна во водите на Атлантикот. Тоа беше најголемата несреќа што се случила во космичките летови во која загинаа сите седум членови на екипажот.
29 јануари (починале)

1962, Фриц Крајзлер — австриско-американски композитор и виолинист.
1992, Иван Дојчинов — борец во Шпанската граѓанска војна, учесник на Првото заседание на АСНОМ, член на Главниот штаб на НОВ на Македонија и носител на „Партизанска споменица 1941“.
1992, Вили Диксон — американски блуз-музичар.
2005, Ефраим Кишон — израелски писател, сценарист и режисер.
2013, Буч Морис — американски џез-музичар.
2016, Жак Ривет — француски режисер.
2019, Џејмс Инграм — американски поп-пејач.
2025, Евгенија Шишкова — руска лизгачка.
2025, Вадим Наумов — руски лизгач.
11 јануари (настани)

1693, Во земјотресот што се случи во Катанија, Италија, загинаа околу 80.000 луѓе.
1897, САД и Велика Британија се согласија со арбитража да ги регулираат границите меѓу Канада - британски доминион и Алјаска, огромна територија од 1,5 милиони квадратни километри, која Американците во 1867 година ја купија од Русија за 7,2 милиони долари. Утврдените граници се непроменети до денес.
1945, Во Скопје е одржана Првата конференција на балканската младина на која присуствуваа делегати од Југославија, Грција, Албанија и Бугарија. Меѓу другото, беше донесена Резолуција за зближување на младината од балканските земји.
1994, Република Финска и Република Македонија воспоставиле дипломатски односи.
1995, Република Македонија воспостави дипломатски односи на амбасадорско ниво со Република Романија и со Кралството Саудиска Арабија.
30 јануари (настани)

1889, Австроунгарскиот престолонаследник, надвојводата Франц Карл Јосиф Рудолф Хабсбург и неговата седумнаесетгодишна љубовница, баронесата Марија извршиле самоубиство во царската ловечка куќа во Мајерлинг.
1944, На планината Кожуф генералштабот на НОВ и партизанските одреди на Македонија и Иницијативниот одбор за свикување на АСНОМ одржуваат советување. Одлучено е што поскоро да се изберат делегати од сите народни одбори од Македонија и да се забрза со подготовките за свикување на АСНОМ.
1945, Руска подморница го торпедирала и потопила германскиот брод „Вилхелм Густлов“, преполн со бегалци при што загинале над 9.000 лица. Тоа се смета за најголема поморска катастрофа во историјата.
1948, Во Њу Делхи е извршен атентат врз Махатма Ганди, водач на индиското ослободително движење.
1996, Како прилог на весникот „Вечер“ излегол првиот број на весникот „Занаетчија“, гласило на Здружението на занаетчиски и други самостојни стопанственици на град Скопје — Стопанска комора на Македонија.
14 јануари (настани)

1914, Хенри Форд, „крал на американската автомобилска индустрија“, ја пушти во работа првата бескрајна производна лента. Тоа значеше пресвртница, бидејќи го забрза производството на автомобили и придонесе за големо намалување на нивната цена.
1969, Во СССР се лансирани во вселената бродовите „Сојуз-4“ и „Сојуз-5“ и за првпат во историјата е формирана експериментална вселенска станица и е остварено преминување на астронаутите од еден во друг вселенски брод.
1994, Фудбалскиот сојуз на Македонија стана придружен член на Европскиот фудбалски сојуз.
15 јануари (настани)

1945, Во Скопје почна дводневна Прва земска конференција на ветеринарните лекари во Македонија. Притоа беа формирани првите ветеринарни станици, со тоа основајќи ја денешната ветеринарна служба во Македонија.
1945, Во Велес без јавно судење, биле стрелани 53 затвореници од велешкиот затвор, лица за кои имало сомневање дека биле озлогласени противници на НОБ. Без заокружена истражна постапка и без јавно судење, биле групно стрелани и масакрирани, а потоа и закопани во заедничка гробница која била откриена по педесет години. Ова претставува најголем масакр врз цивили извршен од ОЗНА во ослободена Македонија.
1992, Владата на Република Бугарија ја призна Република Македонија за суверена и независна држава. Бугарија беше првата земја што ја призна Република Македонија.
1992, Арбитражната комисија на Европската заедница, на чело со претседателот, господин Бадинтер (Бадинтерова комисија), соопшти во својот извештај дека се исполнети сите услови за меѓународно признавање на Македонија.
11 јануари (починале)

705, Јован VI — римски папа.
1801, Доменико Чимароза — италијански композитор, претставник на Неаполската оперска школа.
1928, Томас Харди — англиски писател.
1923, Константин I — грчки крал.
1941, Емануел Ласкер — германски шахист.
1966, Алберто Џакомети — италијанско-швајцарски вајар и сликар.
1990, Асен Тодоров — еден од доајените на македонското новинарство.
2008, Едмунд Хилари — првиот освојувач на Монт Еверест.
2010, Ерик Ромер — француски режисер.